| Sapo parteiro común |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Familia: | Alytidae |
| Xénero: | *Alytes* |
| Especie: | ***A. obstetricans*** |

 |
| Nome binomial |
| '**Alytes obstetricans'**(Laurenti, 1768) |
| Distribución de Alytes_obstetricans, baseado en Nöllert/Nöllert: "Die Amphibien Europas"Distribución de *Alytes\_obstetricans*, baseado en Nöllert/Nöllert: *"Die Amphibien Europas*"Distribución de *Alytes\_obstetricans*, baseado en Nöllert/Nöllert: *"Die Amphibien Europas*" |
| Subespecies |
| 
*Alytes obstetricans boscai*
*Alytes obstetricans obstetricans*
*Alytes obstetricans pertinax*
*Alytes obstetricans almogavarii* |

O **sapo parteiro común** ou **sapo parteiro** (***Alytes obstetricans***), tamén coñecido como **sapo comadrón** ou **sapiño comadrón**, é unha clase de anfibio pertencente á orde dos anuros da familia Alytidae. É propia de Bélxica, Francia, Alemaña, Luxemburgo, os Países Baixos, Portugal, España, Suíza e o Reino Unido. Está ameazada pola perda de hábitat, aínda que a diversidade xenética das poboacións existentes reduce as súas posibilidades de extinción.

Descrición
----------

É de pequeno porte, 5 cm; aspecto voluminoso, cabeza grande e fronte arredondada, ollos prominentes (pupila vertical, iris dourado e vetas negras). Tímpano visible e máis diminuto ca o ollo. A pel é granulosa con verrugas pequenas, agrupadas nos costados en dúas fileiras dorsolaterais. Presenta membros curtos e fortes, os anteriores con tres tubérculos metacarpianos, e os posteriores con membrana interdixital reducida e un tubérculo metatarsiano pequeno. A súa coloración dorsal vai de gris a parda, con manchiñas verdes, avermelladas e negras pouco marcadas; a zona ventral é clara.

Hábitat
-------

O seu hábitat natural son os bosques temperados, subtropicais ou tropicais secos, matogueiras temperadas, ríos, lagos e pantanos de auga doce, desertos temperados, terra arable, pastos e mesmo a área urbana.

Alimentación
------------

Aliméntase de escaravellos, moscas, trazas, arañas, miñocas, lesmas, milpés, opilións e outros artrópodos consoante as súas dimensións. As larvas consomen vexetais, prea e invertebrados acuáticos.

Desenvolvemento e reprodución
-----------------------------

Macho con ovos.
*Alytes obstetricans*
Este sapo ten unha esperanza de vida moi curta en comparación con outros sapos: pode chegar aos 5 anos, fronte aos 30 anos dos sapos comúns.

O macho comeza a cantar no inicio da primavera desde o seu refuxio ou nas súas inmediacións, atraendo as femias grávidas que emiten chamadas de resposta. O amplexo é complexo, é terráqueo, de tipo inguinal. Tras estimular o macho á femia, esta solta unha restra de ovos que, fecundados, son enrolados polo macho entre as súas patas traseiras, onde permanecen un mes. Despois o proxenitor solta a posta na auga, onde as larvas romperán a cuberta do ovo para nadar libremente.

Depredación
-----------

É depredado por cobras de auga viperinas, algúns mamíferos, curuxas e aves zancudas. E as súas larvas por cobras viperinas, aves, odonatos, ditíscidos, tritóns, larvas de salamántiga.

Etoloxía
--------

A súa actividade é moi variable en función da zona xeográfica. Non é territorial e é común que varios individuos compartan o refuxio baixo grandes pedras ou gretas. Os machos compiten acusticamente entre eles e mostran complexas interaccións acústicas. As femias grávidas poden atacarse entre si por acceder a un macho. Raramente en actividade no día, é un animal basicamente crepuscular e nocturno. Os metamórficos novos atópanse nas inmediacións da auga. Polo contrario, os adultos afástanse bastante da auga e só os machos volven a esta para depositar a posta.

Notas
-----

1. ↑  Conde Teira, M. A. (1996): "Acerca dos nomes dos anfibios e réptiles galegos" Arquivado 27 de agosto de 2016 en Wayback Machine. en *Cadernos de Lingua, 13*, páx. 84. Real Academia Galega.
2. ↑  El sapo partero, un superviviente con carácter *Saber Universidad*. Consultado o 23 de decembro de 2015.

Véxase tamén
------------

### Bibliografía

* Bosch, J. Beebee, T. Schmidt, B. Tejedo, M. Martínez-Solano, I. Salvador, A. García-París, M. Gil, E.R. & Arntzen, J.W. 2004. «Alytes obstetricans.» 2006 IUCN Lista Vermella de Especies Ameazadas, baixado o 21 de xullo de 2007

|  |  |
| --- | --- |
| Control de autoridades | 
* Wd: Q837990
* GEC: 0147115

 |

|  |  |
| --- | --- |
| Identificadores taxonómicos | 
* ADW: Alytes\_obstetricans
* Amphibiaweb: 1522
* Dyntaxa: 6011860
* EOL: 330761
* EPPO: ALYTOB
* EUNIS: 636
* FE: 177873
* FE-New: ID
* GBIF: 2426612
* iNaturalist: 24473
* IRMNG: 11308624
* ITIS: 662327
* IUCN: 55268
* NBN: NHMSYS0000080161
* NCBI: 8443
* Soortenregister: 139971
* TAXREF: 197

 |

|  |  |
| --- | --- |
| Identificadores | 
* UMLS: C0327016

 |